**600.0072.20.12.01**



**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷՆԵՐԳԵՏԻԿԱՅԻ**

**ԿԱՐԳԱՎՈՐՈՂ ՀԱՆՁՆԱԺՈՂՈՎ**

**Ո Ր Ո Շ ՈՒ Մ**

20 դեկտեմբերի 2001 թվականի N 72

ք. Երևան

**2001-2002թթ. ձմռան ժամանակաշրջանում**

#### «Հրազդանի քաղաքային համայնքի ջերմամատակարարման տնտեսություն» ՓԲԸ-ի կողմից իրականացվող կենտրոնացված ջեռուցման սակագների մասին

Հիմք ընդունելով «Էներգետիկայի մասին» ՀՀ օրենքի 17-րդ հոդվածի ա) ենթակետը և 21-րդ, 22-րդ հոդվածները, ելնելով 2001-2002թթ. ձմռան ժամանակաշրջանում հանրապետությունում ջեռուցման ապահովման անհրաժեշտությունից, Հայաստանի Հանրապետության էներգետիկայի կարգավորող հանձնաժողովը **որոշում է .**

1. 2001-2002թթ. ձմռան ժամանակաշրջանում Կոտայքի մարզի «Հրազդանի քաղաքային համայնքի ջերմամատակարարման տնտեսություն» փակ բաժնետիրական ընկերության կողմից իրականացվող կենտրոնացված ջեռուցման համար սահմանել՝

* 1. Ջեռուցման ժամանակաշրջանի տևողությունը՝ 120 օր.

1.2 Ջեռուցման սակագները (ներառյալ ավելացված արժեքի հարկը)՝

ա) բնակչության համար՝ 1506 դր/քմ

9038 դր/Գկալ

բ) այլ սպառողների համար՝ 9038 դր/Գկալ

2. Ընդունել ի գիտություն, որ բնակչությանն առաքվող ջերմային էներգիայի՝ մեկ քմ բնակելի մակերեսի համար սահմանված սակագինը կիրառելի է ջերմային էներգիայի հաշվառքի սարքերի բացակայության դեպքում։ Հաշվառքի սարքերի առկայության դեպքում գործում է մեկ Գկալ-ի համար սահմանված սակագինը։

3. Սույն որոշումն ուժի մեջ է մտնում 2002 թվականի հունվարի 19-ից։

***ՀՀ էներգետիկայի կարգավորող***

***հանձնաժողովի նախագահ՝ Վ. Մովսեսյան***